CELEX: 62011TN0088
Language: mt
Date: 2011-02-18 00:00:00
Title: Kawża T-88/11: Rikors ippreżentat fit- 18 ta’ Frar 2011 — BIA Separations vs Il-Kummissjoni

2.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/27
            
         Rikors ippreżentat fit-18 ta’ Frar 2011 — BIA Separations vs Il-Kummissjoni
   (Kawża T-88/11)
   2011/C 103/47
   Lingwa tal-kawża: l-Ingliż
   
      Partijiet
   
   
      Rikorrenti: BIA Separations d.o.o. (Ljubljana, is-Slovenja) (rappreżentanti: G. Berrisch, avukat, u N. Chesaites, Barrister)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               annullament tad-deċiżjoni impliċita tal-Kummissjoni tal-10 ta’ Diċembru 2010 li tirrifjuta l-applikazzjoni konfermatorja tar-rikorrenti għal aċċess għad-Deċiżjoni tal-Kummissjoni rigward il-Ftehim dwar Kooperazzjoni bejn il-Komunità Ewropea u l-Bank Ewropew tal-Investiment dwar il-Mekkaniżmu ta’ Finanzjament bil-Kondiviżjoni tar-Riskji (C(2008) 2181) u l-Abbozz ta’ Deċiżjoni tal-Kummissjoni li temenda il-Ftehim dwar Kooperazzjoni bejn il-Komunità Ewropea u l-Bank Ewropew tal-Investiment fir-rigward tal-Mekkaniżmu ta’ Finanzjament bil-Kondiviżjoni tar-Riskji (C(2008) 8058);
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   In sostenn ta’ dan ir-rikors, ir-rikorrenti tistrieħ fuq motiv wieħed fejn tallega li l-Kummissjoni kisret l-Artikolu 296 TFUE peress li naqset milli tirrispondi għall-applikazzjoni konfermatorja tar-rikorrenti għal aċċess għal informazzjoni fit-terminu preskritt fl-Artikolu 8(1) u (2) tar-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1).
   
      (1)  ĠU Edizzjoni Speċjali bil-Malti, Kapitolu 1, Vol. 03, p. 331.